Don't (שיר של אד שירן)

Don't (בעברית: לא) הוא שיר של הזמר-יוצר הבריטי אד שירן, על אלבום האולפן השני שלו, × (2014). השיר נכתב על ידי שירן ובני בלנקו, והופק על ידי בלנקו וריק רובין. בנוסף, בשיר ישנם אלמנטים המעצבים לו אופי דומה לשיר "Don't Mess with My Man" של הזמרת לוסי פרל. תחילה תוכנן השיר כסינגל המוביל של האלבום, אך הועבר לבסוף ל-"Sing". השיר פורסם באופן עצמאי ב-15 ביולי 2014, וכן ב-24 באוגוסט 2014 כסינגל השני מתוך האלבום.

השיר הגיע בשיאו למקום השמיני במצעד הסינגלים הבריטי. בארצות הברית, הפך לשיר הראשון של שירן שנכנס לעשירייה הפותחת במצעד הבילבורד הוט 100. בישראל, הגיע השיר למקום השני במדיה פורסט.

וידאו קליפ 
הקליפ הנלווה פורסם בערוץ היוטיוב של שירן ב-4 באוגוסט 2014. הווידאו בוים על ידי אמיל נאוה ועוקב אחר רקדן (בגילומו של פיליפ צ'ביב מתוך קבוצת I.aM.mE) אשר מתחיל כאדם עני וחסר בית ומתקדם בהדרגה עד לאישיות של אדם עשיר ובעל אחוזה.

הופעות חיות 
ב-12 באפריל 2014, הופיע שירן עם השיר בסאטרדיי נייט לייב. ב-17 בספטמבר 2014, ביצע את השיר בגמר העונה התשיעית של תוכנית המציאות "America's Got Talent". ב-6 בפברואר 2015, הופיע שירן עם השיר בלייט לייט שואו, יחד עם ג'ון מאייר כנגן ליווי בגיטרה.

מיקומי שיא

קישורים חיצוניים

שירי אד שירן
שירים באנגלית
שירים שנכתבו על ידי אד שירן
שירים שנכתבו על ידי בני בלנקו
שירים שהופקו על ידי בני בלנקו
שירים שהופקו על ידי ריק רובין
וידאו קליפים שבוימו על ידי אמיל נאוה
שירים על בגידה: מעילה באמון
שירי פלטינה כפולה בממלכה המאוחדת
סינגלים בהוצאת אסיילום רקורדס